2012L0001 — SL — 14.01.2012 — 000.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B IZVEDBENA DIREKTIVA KOMISIJE 2012/1/EU z dne 6. januarja 2012 o spremembi Priloge I k Direktivi Sveta 66/402/EGS v zvezi s pogoji, ki jih mora izpolnjevati posevek Oryza sativa (Besedilo velja za EGP) (UL L 004, 7.1.2012, p.8)





popravljena z:









▼B

IZVEDBENA DIREKTIVA KOMISIJE 2012/1/EU

z dne 6. januarja 2012

o spremembi Priloge I k Direktivi Sveta 66/402/EGS v zvezi s pogoji, ki jih mora izpolnjevati posevek Oryza sativa

(Besedilo velja za EGP)







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Direktive Sveta 66/402/EGS z dne 14. junija 1966 o trženju semena žit ( 1 ) in zlasti člena 21a Direktive, ob upoštevanju naslednjega: (1) Nedavne informacije in študije iz držav članic kažejo potrebo po uvedbi praga za prisotnost rastlin, okuženih s Fusarium fujikuroi, na poljih, kjer se proizvaja seme Oryza sativa, ker Fusarium fujikuroi povzroča škodo rižu in ni dovzeten za učinkovito zdravljenje z razpoložljivimi proizvodi za varstvo rastlin. Navedene študije kažejo tudi potrebo po zmanjšanju prisotnosti divjih rastlin ali rastlin z rdečimi zrni na poljih, na katerih se proizvaja seme Oryza sativa, ker sta se v okviru sedanjega praga donos in kakovost riževega semena znatno poslabšala. (2) Zaradi tega je treba uvesti prag za prisotnost rastlin, okuženih s Fusarium fujikuroi, na poljih, na katerih se proizvaja seme Oryza sativa, prag za prisotnost divjih rastlin ali rastlin z rdečimi zrni na poljih, na katerih se proizvaja seme Oryza sativa, pa je treba znižati za proizvodnjo kategorije certificirano seme. Ta praga je treba določiti na podlagi študij, ki so jih izvedle države članice. (3) Direktivo 66/402/EGS je zato treba ustrezno spremeniti. (4) Ukrepi, predvideni s to direktivo, so v skladu z mnenjem Stalnega odbora za semenski material za poljedelstvo, vrtnarstvo in gozdarstvo – ob upoštevanju naslednjega: SPREJELA NASLEDNJO DIREKTIVO:







Člen 1

Spremembe Direktive 66/402/EGS

Točka 3.A. v Prilogi I k Direktivi 66/402/EGS se nadomesti z naslednjim:

„A. Oryza sativa: Število rastlin, ki so očitno okužene s Fusarium fujikuroi, ne presega: — 2 na 200 m2 pri proizvodnji osnovnega semena, — 4 na 200 m2 pri proizvodnji certificiranega semena prve množitve, — 8 na 200 m2 pri proizvodnji certificiranega semena druge množitve. Število rastlin, ki so očitno divje rastline ali rastline z rdečimi zrni, ne presega: — 0 pri proizvodnji osnovnega semena, ▼C1 — 1 na 100 m2 pri proizvodnji certificiranega semena prve in druge množitve.“ ▼B

Člen 2

Prenos

1. Države članice sprejmejo zakone in druge predpise, potrebne za uskladitev s to direktivo, najpozneje do 31. maja 2012. Komisiji takoj sporočijo besedilo navedenih predpisov in korelacijsko tabelo med navedenimi predpisi in to direktivo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice Komisiji sporočijo besedila temeljnih predpisov nacionalnega prava, ki jih sprejmejo na področju, ki ga ureja ta direktiva.

Člen 3

Začetek veljavnosti

Ta direktiva začne veljati dan po objavi v Uradnem listu Evropske unije.

Člen 4

Naslovniki

Ta direktiva je naslovljena na države članice.